《丹元子步天歌 其七 南方七宿》
唐代·王希明

轸，四星似张翼相近，中央一个长沙子。左辖附两星，军门两黄近翼是。

门下四个主司空，门东七乌青丘子。青丘之下名器府，器府之星三十二。

以上便为太微宫，黄道向上看取是。

作者简介：唐时人，号丹元子，又号青罗山布衣。玄宗开元年间以方技为内供奉，待诏翰林。尝奉命编《太乙金镜式经》。又撰《丹元子步天歌》一卷。该书七言，有韵，系我国古代以诗歌形式介绍全天星官之天文学重要著作。首创将整个天空划分为三垣二十八宿，共三十一个天区。每区包含若干星官、数量、位置。